text: [{"text_idx": "#000000", "text": "Kacerita ada anak makurenan, ngelah pianak plekutus liunne\u0301, luh-muani kayang ane\u0301 enu di basangne\u0301. Re\u0301pot ia ngurusang pianak doge\u0301n, makejang gae\u0301nne\u0301 suba angkuhina, nanging tusing mapikolih. Madagang tuara mabati, buina umahne\u0301 re\u0301nggang-re\u0301nggong, raabne\u0301 pacalompong maengsuban baan upih. Sabilang ujan ia matis ajaka makejang di batan umahne\u0301."}, {"text_idx": "#000001", "text": "Gaginan ane\u0301 luh tuah nge\u0301nggong ka pisaga, tapihe sre\u0301tse\u0301t pasulanting. sing kamben anggona ne\u0301mbe\u0301lin, pasringkut jejaitane\u0301 ngalipan, dakin awakne\u0301 magembi, bok barak tur sutsut giling tuara tae\u0301n mambuh, sawire\u0301h ia tusing maan ngitungang awak, se\u0301panan mapayas suba sage\u0301t beling. Dasarin baan pongah, tulus masi ia ngupadiring pianak-pianakne\u0301."}, {"text_idx": "#000002", "text": "Kacerita nuju rahinan Galungan, ane\u0301 muani re\u0301pot magadang di paon ngendihang api, numpeng, muah matanding. Suba suud ia me\u0301bat, bareng isinina bantene\u0301 lawar barak miwah putih, sesate\u0301, gore\u0301ngan babi pada matebih, base\u0301 porosan, tape\u0301, biu, jaja uli, muah jaja gina. Kacerita jani, Pan Brayut kayehan mandus tur mambuh, tur masisig. Suba teked jumah, lantas ia ka paon ngendihang api, asep menyan astanggina, tur dapdap majegau. Ngelah ia saput abidang tetemon suba buuk ento jua kasrebetang. Kacerita jani suud mabanten, pesu Pan Brayut ngganggur, ane\u0301 luh enu ia medem ngengkis nyalepang gerak-gerok, pianakne\u0301 bek paglanting ada medem nyamping, le\u0301n nungkayak, nyrekutut, ada marep ka tebe\u0301n, kakakebin teke\u0301n ane\u0301 paling Ketut, nge\u0301ndah solah pianakne\u0301 medem. Suba pada bangun pianakne\u0301, ada ane\u0301 nagih nasi, nagih sate\u0301, ada ngeling goar-goar, bangun lantas Me\u0301n Brayut kijap-kijap matane\u0301 enu ngepit, laut pesu katututin teke\u0301n pianakne\u0301 madandan bilang samping, ada di duri, ada di malu, ada nimanin, awanan kanti kobed Me\u0301n Brayut majalan."}, {"text_idx": "#000003", "text": "Suba teked di paon, lantas ngubetin jelanan, ngagah sokasi misi jembung prungpung, cobe\u0301k kahkah maong turin ilang atebih, pauyahan cawan enu apahteluan, ngogo calung ngalih uyah, suba suud masagi ngungkab pane\u0301 pangaron. Di kamarane\u0301 misi letlet, sate\u0301 gunting, baking miwah dedeleg marus, iga sesate\u0301 calon kakuung jepit babi, ulain engkuk, urab-uraban. Makejang telah daaranga nasi ajaka pianakne\u0301 di paon, ane\u0301 le\u0301nan makuyang-kayingan di wangan tusing baanga ka paon. Me\u0301me\u0301ne\u0301 tusing nawang sage\u0301t teka ne\u0301 muani laut nyagjag ka paon dapetanga pianake ngeling tur jemaka pada kasihin."}, {"text_idx": "#000005", "text": "\u201cBen ke\u0301ne\u0301 gae\u0301n Nyaine\u0301, mara bangun jag ngamah doge\u0301n tusing ada Nyai nuyuhan nyang abedik, pianak telah ngeling pagerong diwangan, Nyai jag dadi ati ngamah padidian mauneb jelanan, tusing ngelah olas ati. Miribne\u0301 Iba panumitisan dongkang, ke\u0301wala nyak manakan. Cendek apang jani Iba magedi pang mesan sing ada enot kai Iba setata ngrebedin, tusing ada nekang asil\u201d."}, {"text_idx": "#000006", "text": "Me\u0301n Brayut masih pongah buka tusing nawang lek misbis sesate\u0301, calon, tulang iga, ulam engkuk, jepit babi. Suba jani ia suud madaar, mabasehan paso belah buin dekil, laut masaut,"}, {"text_idx": "#000007", "text": "\u201cBapanne\u0301 tusing benah ngraos buka ke\u0301to, kija men Icang nuju? i bapa suba melasin, i me\u0301me\u0301 suba mati, i dadong tong ada. Ye\u0301n buat tusing nekang apa-apa, ke\u0301ngke\u0301nang men, tungkula suba uyak pianak? Buka bapanne\u0301, nuju malali ka pisaga yadin diwangan, teked jumah tuah ngenbusin kamben doge\u0301n gae\u0301ne\u0301, nuju icang ngendihang api di paon, teka ngede\u0301ng lima ngajak ka bale\u0301ne\u0301 kanti buung nyakan\u201d, ke\u0301to pasaut Me\u0301n brayut sada pongah."}, {"text_idx": "#000008", "text": "Pan Brayut masaut nangkis, \u201cYe\u0301 nguda Nyai ke\u0301to, ye\u0301n Icang salahang, kade\u0301n Nyai ngidamang yuyu ane\u0301 manakan? Ento nglalahin, sangkal liu pianake\u0301\u201d."}, {"text_idx": "#000010", "text": "Kacarita jani suba sandikala, kedise\u0301 petenge\u0301: krakuak, kokokan, kepet-kepet, goak, clepuk, kutuk-utuk, cegingan pagrukgak pada legik ngae\u0301 takut, munyin sesalake\u0301 mangerak, enjek pupu pagradag, kumangmang, langan-tangan, laweyan, me\u0301me\u0301di, buta-buti."}, {"text_idx": "#000011", "text": "Jani kacerita suba jam pitu rame\u0301 anake\u0301 ngetungin ento makacirin sadiane\u0301 Pan Brayut. Buta-buti, kumangmang makejang pada ilang. Gelisin satua suba suud nyraya petengne\u0301, ngojog ia kema sig jeroan dane\u0301 Pangeran Jembong tur kaongken pianak teke\u0301n Pangeran Jembong. Kacarita pianak, mantu, cucune\u0301 jumah pada re\u0301pot mae\u0301bat-e\u0301batan tur suba pada suud makejang enu ngantosang sapetekan Pan Brayut doge\u0301n. Disubane\u0301 teka Pan Brayut, mara lantas madaar sabarengan malelagaran, ada gending-gending, ada ngigel nyre\u0301gse\u0301g, muah ane\u0301 le\u0301n-le\u0301nan. Sasubane\u0301 suud pada madaar matakon mantune\u0301 teke\u0301n Pan Brayut,"}]